open-index/open-wikipedia-markdown huggingface dataset:
Πιτύα Μυσίας

Η **Πιτύα** (άλλως **Πιτυαία** και **Πιτύεια**) ήταν αρχαία ελληνική πόλη της Μυσίας, στη Μικρά Ασία. 

Την ονομασία της οφείλει στην αρχαία ελληνική λέξη *πίτυς* (=πεύκο), λόγω της πευκόφυτης τοποθεσίας της. Η γύρω περιοχή λεγόταν Πιτυούς. Βρισκόταν στα πανατολικά της Πριάπου και δυτικά του Παρίου στα δυτικά, με ένα πευκόφυτο βουνό στα νότια. Τοποθετείται κοντά στο σημερινό Σουλεϊμανλί (Süleymanlı) της Τουρκίας. 

## Πηγές
* Στράβωνος *Γεωγραφικά*.
* Richard J. A. Talbert (επιμ.), *[[Barrington Atlas of the Greek and Roman World]] - Map by Map Directory - Map 56 Pergamum*, Princeton University Press, 2000, ISBN 9780691049458.

Κατηγορία:Αρχαίες πόλεις της Μυσίας
Υδρογραφική Υπηρεσία

Γενικά με την ονομασία **υδρογραφική υπηρεσία**, ή **υδρογραφικό γραφείο**, ή **υδρογραφικό τμήμα** χαρακτηρίζεται ειδική το πλείστον κρατική υπηρεσία των ναυτικών κρατών που κύριο αντικείμενό τους είναι η παροχή πληροφοριών που έχουν ιδιαίτερη σχέση με την ασφάλεια της ναυσιπλοΐας. Οι υπηρεσίες αυτές, που στελεχώνονται από στρατιωτικό και πολιτικό επιστημονικό και τεχνικό προσωπικό, εκδίδουν τους ναυτικούς χάρτες, δίδουν διάφορες ναυτιλιακές οδηγίες, σε μορφή αγγελιών, εδίδουν διάφορα βοηθήματα, π.χ. πλοηγούς, λιμενοδείκτες κ.λπ., μελετώντας παράλληλα διάφορα φαινόμενα π.χ. παλίρροιες, σεισμογενή κύματα, (τσουνάμι), μετακινήσεις άμμου βυθού κ.λπ. Οι υπηρεσίες αυτές διαθέτουν κατάλληλα σκάφη, καλούμενα υδρογραφικά, που φέρουν κατάλληλο υδρογραφικό εξοπλισμό. Το έργο που επιτελούν κρίνεται διαίτερα σημαντικό.

Πρώτη υδρογραφική υπηρεσία που ιδρύθηκε ήταν των ΗΠΑ το 1854. Έκτοτε άρχισαν να ιδρύονται παρόμοιες και από άλλα κράτη. Ο επίσημος υδρογραφικός φορέας της Ελλάδας είναι η Υδρογραφική Υπηρεσία Πολεμικού Ναυτικού.

Σημαντικότερες υδρογραφικές υπηρεσίες παγκοσμίως θεωρούνται σήμερα η της Αγγλίας, του Βρετανικού Ναυαρχείου, και η των ΗΠΑ.

Κατηγορία:Υδρογραφία
Κατηγορία:Ναυσιπλοΐα
Κατηγορία:Ασφάλεια ναυσιπλοΐας
Ο ύπνος της λογικής γεννάει τέρατα

thumb|300px|'''Capricho Νο.43: ''El sueño de la razón produce monstruos (Ο ύπνος της λογικής γεννάει τέρατα)''''', Φρανθίσκο Γκόγια,  21,3 x 15,1 εκ. (εικόνα)/ 30,6 x 20,1 εκ. (χαρτί), περ. 1797-98. Το διασημότερο έργο της σειράς '''''Τα Καπρίτσια'''''
Το έργο **Ο ύπνος της λογικής γεννάει τέρατα** () είναι χαρακτικό του Ισπανού ζωγράφου και χαράκτη Φρανσίσκο Γκόγια που χρονολογείται περίπου στα έτη 1797-1799. Είναι το τεσσαρακοστό τρίτο (43ο) από τα 80 έργα που αποτελούν τη σειρά χαρακτικών *[[Τα Καπρίτσια|Los Caprichos (Τα Καπρίτσια)]]* και αρχικά επρόκειτο να βρίσκεται στην πρώτη σελίδα.

Αποτελείται από ένα σκίτσο που αναπαριστά τον ίδιο τον καλλιτέχνη, να ακουμπάει το κεφάλι του σε ένα τραπέζι, καθώς κουκουβάγιες και νυχτερίδες τον περικυκλώνουν ενώ καλύπτει το κεφάλι με τα χέρια του. Οι κουκουβάγιες (που συμβολίζουν την ανοησία) και οι νυχτερίδες (που συμβολίζουν την αμάθεια) είναι έτοιμες να του επιτεθούν.

Αυτή η εικόνα  μπορεί να θεωρηθεί ως μία απεικόνιση των επιπτώσεων της καταπίεσης της λογικής και, επομένως, σαν υιοθέτηση από τον καλλιτέχνη διαφωτιστικών ιδεών. Ωστόσο, μπορεί επίσης να ερμηνευθεί ως συνεισφορά του Γκόγια στη δημιουργική διαδικασία και το Ρομαντικό πνεύμα-την απελευθέρωση της φαντασίας, των συναισθημάτων ακόμα και των εφιαλτών. Αναμφισβήτητα το πιο διάσημο έργο της σειράς, που έχει γίνει είδωλο, και ο τίτλος του συχνά αναφέρεται ως γνωμικό του Γκόγια.

## Προσχέδια

Αρχείο:Prado - Los Caprichos - preparatory drawing - No. 43 - El sueño de la razon produce monstruos.jpg
Αρχείο:Ydioma universal.jpg


## Παραπομπές


## Εξωτερικοί σύνδεσμοι
* 

Κατηγορία:Χαρακτικά του Φρανθίσκο Γκόγια
Γκουανγκντόνγκ

Η **Γκουανγκντόνγκ** (κινεζικά: 广东, γουέιντ-τζάιλς: *Kwangtung*, ) είναι επαρχία στην ακτή της Θάλασσας της Νότιας Κίνας στη Λαϊκή Δημοκρατία της Κίνας. Το όνομα *Γκουανγκντόνκ* (*Guangdong*) και η γειτονική επαρχία Κουανγκσί σημαίνει κυριολεκτικά «Ανατολική Έκταση» και «Δυτική Έκταση» αντίστοιχα, και προέρχεται από το *κουάνγκ* (*guǎng*: έκταση ή τεράστιο) που έχει συνδεθεί με την περιοχή από τη δημιουργία του Νομού Γκουάνγκ το 226 μ.Χ., και *ντονγκ* (*dōng*: ανατολή). Συνορεύει με τις επαρχίες Φουτζιάν στα βορειοανατολικά, Τσιανγκσί και Χουνάν στα βόρεια, την αυτόνομη περιφέρεια Κουανγκσί στα δυτικά, και τις περιοχές με ειδικό διοικητικό καθεστώς Χονγκ Κονγκ και Μακάου στα νότια. Η επαρχία Χαϊνάν βρίσκεται απέναντι από τη χερσόνησο Λεϊτζόου.

Καταλαμβάνει έκταση 177.900 τ.χλμ. και ο πληθυσμός της ανέρχεται σε 104.303.132, σύμφωνα με την απογραφή του (2010) που την καθιστά πρώτη σε πληθυσμό επαρχία της Κίνας. Μεγαλύτερη πόλη και πρωτεύουσά της είναι η Γκουανγκτζόου (Καντόνα).

## Διοικητική διαίρεση
Η επαρχία Κουανγκντόνγκ χωρίζεται σε 21 Νομούς.

## Παραπομπές

## Εξωτερικοί σύνδεσμοι

* Ιστοσελίδα της κυβέρνησης της επαρχίας Γκουανγκντόνγκ

Κατηγορία:Επαρχίες της Κίνας
Στήλη με κόρη (Μουσείο Σπάρτης)

Η **Στήλη με κόρη** είναι αρχαιολογικό εύρημα από την Σπάρτη. Βρέθηκε το 1908 στις αρχαιολογικές ανασκαφές της Βρετανικής Σχολής στον ναό της Αθηνάς Χαλκίοικου και φιλοξενείται σήμερα στο Αρχαιολογικό Μουσείο Σπάρτης.
## Περιγραφή
Η στήλη είναι κατασκευασμένη από γκρι ασβεστόλιθο. Έχει σχήμα αιχμηρού αψιδοκέφαλου δόρεως. Το μεγαλύτερο τμήμα του είναι σκαλισμένο ανάγλυφο, ενώ η ακατέργαστη βάση του πιθανώς να ήταν τοποθετημένη μέσα στο έδαφος ή σε κάποια άλλη βάση. Το ανάγλυφο παρουσιάζει μια γυναίκα προς τα αριστερά που κάνει ένα βήμα με το δεξί πόδι. Τα πέλματα ακουμπούν το έδαφος. Στο δεξί υψωμένο χέρι κρατάει έναν ανθό λοτού. Στο αριστερό χέρι κρατάει ένα στρογγυλό αντικείμενο, που σήμερα έχει φθαρεί. Γενικά η όλη επιφάνεια παρουσιάζει σημαντικές φθορές από αιολική διάβρωση, διότι προφανώς βρίσκονταν σε υπαίθρια θέση για μεγάλο χρονικό διάστημα. Η πλούσια κόμη φτάνει πιο κάτω από τους ώμους και σκεπάζει την πλάτη. Στο αριστερό μέρος της στήλης είναι χαραγμένη η επιγραφή «ΑΝΑΞΙΒΙΟΣ».

## Ερμηνεία
Τα γενικά χαρακτηριστικά της γυναίκας ομοιάζουν πολύ με ένα άλλο εύρημα της Αθηνάς στον ίδιο αρχαιολογικό χώρο. Η στήλη είναι συγκρίσιμη με τις αναθηματικές κόρες που φιλοξενούνται στο Αρχαιολογικό Μουσείο της Ακρόπολης των Αθηνών. Η επιγραφή μας μνημονεύει το όνομα αυτού που το ανάθεσε. Η γυναικεία μορφή δεν είναι κάποια συγκεκριμένη θεά ή θεότητα, απλά εκπληρώνει τον αναθηματικό σκοπό στην Αθηνά.
## Ιστορική τοποθέτηση
Το έργο αυτό, παρόλο που είναι κοινής και απλοϊκής τέχνης, συνδυάζει όλα τα χαρακτηριστικά Σπαρτιατικής γλυπτικής. Η τέχνη του ομοιάζει με τις ανάγλυφες στήλες που βρέθηκαν στα Χρύσαφα. Χρονολογείται στο δεύτερο ήμισυ του 6ου αιώνα π.Χ..
## Δείτε επίσης
* Ανάγλυφο από τα Χρύσαφα (Αρχαιολογικό Μουσείο Βερολίνου, αρ. 731)
## Πηγές

* 

Κατηγορία:Στήλες
Κατηγορία:Αρχαιολογικό Μουσείο Σπάρτης
Κατηγορία:Έργα γλυπτικής
κατηγορία:λακωνική τέχνη
Κατηγορία:Αρχαιολογικά ευρήματα στη Λακωνία
Πανελλήνιο πρωτάθλημα καλαθοσφαίρισης ανδρών 1962-1963

Το **[[Ελληνικό πρωτάθλημα καλαθοσφαίρισης ανδρών|Πανελλήνιο πρωτάθλημα καλαθοσφαίρισης ανδρών]] 1962–63** υπήρξε το τελευταίο που διοργανώθηκε με την μορφή τελικής φάσης των τοπικών πρωταθλημάτων, καθώς από την επόμενη χρονιά δημιουργήθηκε η Α' εθνική κατηγορία. Η διοργάνωση διεξήχθη στην Αθήνα, από 29 Ιουλίου έως 4 Αυγούστου.
Συμμετείχαν συνολικά επτά ομάδες, τέσσερις από το τοπικό πρωτάθλημα της Αθήνας (ΑΕΚ, Τρίτων, Παναθηναϊκός, Πανελλήνιος) και τρεις από το πρωτάθλημα της Θεσσαλονίκης (Άρης, Ηρακλής, Ανατόλια). Οι τέσσερις ομάδες της Αθήνας κατέκτησαν τις τέσσερις πρώτες θέσεις της κατάταξης και οι τρεις ομάδες της Θεσσαλονίκης τις τρεις τελευταίες.

Πρωταθλήτρια αναδείχτηκε για δεύτερη φορά στην ιστορία της η ΑΕΚ, χάνοντας μόνο μία φορά στο σύνολο των έξι αγώνων της από τον Παναθηναϊκό με σκορ 76–69. Ο τελευταίος, αν και δύο αγωνιστικές πριν τη λήξη ήταν πρώτος στη βαθμολογία έχοντας κερδίσει τα περισσότερα ντέρμπι, γνώρισε την ήττα στους δύο τελευταίους αγώνες του από τον Ηρακλή και τον Τρίτωνα, με αποτέλεσμα τον τίτλο να κατακτήσει η ΑΕΚ. Σαν πρωταθλήτρια, μετείχε την επόμενη χρονιά στο Κύπελλο Πρωταθλητριών Ευρώπης.
 
Τη σύνθεση της πρωταθλήτριας ΑΕΚ αποτελούσαν οι Αμερικάνος, Λαρεντζάκης, Βασιλειάδης, Νικητόπουλος, Μόσχος, Τσάβας, Μπαμπανικολός, Δερμανούτσος.

## Βαθμολογία

**Β**= Βαθμοί, **Α**= Αγώνες, **Ν**= Νίκες, **Η**= Ήττες, **ΠΥ**= Πόντοι υπέρ, **ΠΚ**= Πόντοι κατά, **ΔΠ**= Διαφορά πόντων

## Πίνακας αποτελεσμάτων

## Πηγή
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 204

## Παραπομπές


Κατηγορία:Πανελλήνιο πρωτάθλημα καλαθοσφαίρισης ανδρών
Κατηγορία:Διοργανώσεις καλαθοσφαίρισης του 1962
Κατηγορία:Καλαθοσφαίριση το 1963
Κρίστοφερ Τινγκ

Ο **Κρίστοφερ Τινγκ** (αγγλ. *Christopher Tyng*) είναι Αμερικανός συνθέτης. Συνέθεσε τη μουσική για διάφορες τηλεοπτικές σειρές, συμπεριλαμβανομένου το Futurama, το California Teens, το Knight Rider, το The Job και το The Baby-sitters Club.

## Φιλμογραφία
### Ταινίες
* 1996: *The Associate*
* 2007: **'
* 2008: ''[[Knight Rider]]''
* 2008: **'
* 2008: **'
* 2008: ''Finding Amanda''
* 2009: **'
### Σειρές
* 1999-2003: Futurama
* 2001: *The Job*
* 2003-2007: *[[California Teens]]* (Κύκλος 1-4)
* Από το 2004: *Rescue Me*
* 2008-2009: *Knight Rider*

## Παραπομπές


Κατηγορία:Αμερικανοί συνθέτες
Μελίσα Γουλφ

Η **Μελίσα Γουλφ** είναι Καναδή μανεκέν, γεννημένη στις 14 Απριλίου 1964 στο Νιου Γουέστμινστερ του Καναδά. Μεγάλωσε στο Βανκούβερ και έκανε καριέρα από τα 18. Ποζάρισε για το Πέντχαουζ. Βραβεύτηκε με το *Hall of Fame award by Exotic Dancer* και το *Adult Entertainment Industry*. Πήρε μέρος σε πολλά κινηματογραφικά έργα. 

Κατηγορία:Penthouse Pets
Κατηγορία:Καναδές μοντέλα
Κατηγορία:Καναδές ηθοποιοί κινηματογράφου
Τζοβάννι Γκαμπριέλι

Ο **Τζοβάννι Γκαμπριέλι** (ιταλικά: *Giovanni Gabrieli*, 1557 – 12 Αυγούστου 1612) ήταν Ιταλός συνθέτης και οργανίστας. Έδρασε την εποχή της μετάβασης από την Αναγέννηση στο Μπαρόκ, επηρεάζοντας με τη μουσική του πλήθος συνθετών. Θεωρείται ο πλέον κύριος εκπρόσωπος της Βενετσιάνικης Σχολής, στην οποία ανήκουν οι Κλάουντιο Μοντεβέρντι, Άντριαν Βίλαρτ, Κλάουντιο Μέρουλο κ.ά. 

## Βιογραφικά στοιχεία
Γεννήθηκε πιθανότατα στη Βενετία, όπου και σπούδασε μουσική με τον θείο του και συνθέτη Αντρέα Γκαμπριέλι. Αργότερα συνέχισε τις σπουδές του στο Μόναχο με τον Ορλάντο ντι Λάσσο, όπου και παρέμεινε μέχρι το 1579. Τα χρόνια αυτά έπαιξαν καθοριστικό ρόλο στη διαμόρφωση του ύφους της μουσικής του, όπως διαφαίνεται κυρίως στα πρώιμα έργα του. 

Επιστρέφοντας στη Βενετία, το 1585 διαδέχεται τον Κλάουντιο Μέρουλο ως οργανίστας της Βασιλικής του Αγίου Μάρκου, θέση ύψιστης τιμής για την εποχή. Τον επόμενο χρόνο πεθαίνει ο θείος του, Αντρέα Γκαμπριέλι, και αναλαμβάνει καθήκοντα σύνθεσης. Παράλληλα, συγκεντρώνει και επιμελείται τα έργα του προκατόχου του, διασώζοντας έτσι ένα μεγάλο τους μέρος.  

Ένα μεγάλο καλλιτεχνικό βήμα αποτελεί η ανάληψη της θέσης οργανίστα στη *Scuola Grande di San Rocco*· από την περίοπτη αυτή θέση έχει την ευκαιρία να γράψει και κοσμική μουσική, η οποία εκτελείται από τους πιο φημισμένους τραγουδιστές και μουσικούς της εποχής. Εξάλλου, το μουσικό επίπεδο στον καθεδρικό του Αγίου Μάρκου ήταν ανέκαθεν υψηλό και ο Γκαμπριέλι χαίρει της εκτίμησης των πιο αξιόλογων Ευρωπαίων συνθετών της εποχής του. 

Το 1597 εκδίδει έναν τόμο με *Ιερές συμφωνίες* (*Symphoniae Sacrae*), έργο που έμελε να τον καταστήσει διάσημο σε ολόκληρη την Ευρώπη. Πολλοί συνθέτες, κυρίως από τη Γερμανία, συρρέουν για να μαθητεύσουν μαζί του, όχι μόνο την εκκλησιαστική μουσική, αλλά και το ιταλικό μαδριγάλι. Με την επιστροφή τους διαδίδεται το "πολυχορικό" ύφος, όπου δύο χορωδίες τραγουδούν εναλλάξ -γνωστό με τον μουσικό όρο *cori spezzati*. Αξιοσημείωτος μαθητής του Γκαμπριέλι υπήρξε και ο Χάινριχ Συτς, ο οποίος επιστρέφοντας στη Γερμανία, ανέπτυξε το ιταλικό ύφος, οδηγώντας στην καθιέρωση του Μπαρόκ.

Περί το 1606 η υγεία του Γκαμπριέλι επιδεινώνεται· πεθαίνει το 1612, πιθανότατα από νεφρολιθίαση.

## Παραπομπές

Κατηγορία:Ιταλοί συνθέτες
Κατηγορία:Συνθέτες της Αναγέννησης
Κατηγορία:Συνθέτες του Μπαρόκ
Μπράχμαν (Ινδουισμός)

Στον ινδουισμό **Μπράχμαν** είναι το ανώτατο, παγκόσμιο Ον, που αποτελεί εκκίνηση του φαινόμενου κόσμου. Το Βράχμαν αναφέρεται επίσης ως "Ιερό Έδαφος", ένας όρος που εισήγαγε ο Άλντους Χάξλεϊ στο έργο του περί συγκριτικής θρησκειολογίας και μυστικισμού "Η αιώνια φιλοσοφία", και που εκφράζει την κοινή θρησκευτική/μυστικιστική εμπειρία διαφορετικών θρησκειών και παραδόσεων, όπου τα πάντα εμφανίζονται να έχουν μια κοινή αρχή. Οι θεϊστικές θρησκείες ονομάζουν αυτή την αρχή "Θεό", ενώ κάποιες ανατολικές θρησκείες που δεν βασίζονται σε θεότητες χρησιμοποιούν όρους όπως "Τάο" ή "Νταρμακάρυα".

Οι Ουπανισάδες διδάσκουν πως το Βράχμαν είναι η πεμπτουσία των υλικών φαινομένων και δεν μπορεί να γίνει αντιληπτό από τις αισθήσεις, αλλά μπορεί να προσεγγιστεί μέσω της γνώσης του εαυτού. Το ονομάζουν επίσης Απέραντο Ον ή Απέραντη Νοημοσύνη και δεν μπορεί να γίνει κατανοητό μέσω της νόησης, επειδή συμπεριλαμβάνει τη δική μας ύπαρξη, μπορεί όμως κανείς να φτάσει στη φώτιση (Μόξα, Σαμάντι, Νιρβάνα κλπ), όπου κατανοεί πως ανήκει σε αυτό. Η προσωπική αντίληψη του Βράχμαν ονομάζεται "Άτμαν".Σε πολλά σημεία, οι Ουπανισάδες ταυτίζουν το Άτμαν με την εσωτερική ουσία του όντος, ένα "εσωτερικό Βράχμαν".

## Εξωτερικοί σύνδεσμοι
* Detailed essays on Brahman at Hinduwebsite.com
* Worship of the Supreme Brahman from Mahanirvana Tantra
* Essays on Brahman at lawsofbrahman.com 

Κατηγορία:Ινδουισμός
Κατηγορία:Αντιλήψεις για το Θεό
Πιερ Πωλ Πυζέ

Ο **Πιερ Πωλ Πυζέ** (*Pierre Paul Puget*, Μασσαλία, 16 Οκτωβρίου 1620 – 2 Δεκεμβρίου 1694) ήταν Γάλλος γλύπτης, ζωγράφος και αρχιτέκτονας, εκπρόσωπος του γαλλικού μπαρόκ κατά τον 17ο αιώνα. Σε ηλικία 17 ετών έφυγε για την Ιταλία, όπου υπήρξε μαθητής του Πιέτρο ντα Κορτόνα (1596 – 1669). Επιστρέφοντας στη Γαλλία, εγκαταστάθηκε στην Τουλόν, όπου λάξευσε για τον εξώστη του δημαρχείου της πόλης τους περίφημους « Άτλαντες » (1655), χρησιμοποιώντας ως μοντέλα αχθοφόρους του λιμανιού. 

Επί μια δεκαετία ήταν εγκαταστημένος στη Γένουα, διακοσμώντας ανάκτορα και εκκλησίες σε τεχνοτροπία μπαρόκ. Το μπαρόκ ύφος των έργων του τον έκανε σχεδόν ανεπιθύμητο στους καλλιτεχνικούς κύκλους του Παρισιού, όπου προτιμούνταν πιο πολύ τα κλασικίζοντα έργα. Το 1667, ο Πυζέ πρότεινε και φιλοτέχνησε για τον βασιλιά Λουδοβίκο ΙΔ΄ δύο περίφημα μαρμάρινα συμπλέγματα, τον « Μίλωνα τον Κροτωνιάτη » και τον « Περσέα που απελευθερώνει την Ανδρομέδα », που τοποθετήθηκαν στο πάρκο των Βερσαλλιών και σήμερα βρίσκονται στο Μουσείο του Λούβρου στο Παρίσι. Ο Πυζέ φιλοτέχνησε επίσης τα δύο ανάγλυφα « Αλέξανδρος και Διογένης της Σινώπης » (1684, Μουσείο του Λούβρου) και τον « Άγιο Κάρολο Μπορομέο προσευχόμενο για να σταματήσει η πανώλη του Μιλάνου » (1694, Μουσείο Καλών Τεχνών της Μασσαλίας). 

Ως ζωγράφος, ο Πυζέ άφησε πίνακες ζωγραφικής : « Αυτοπροσωπογραφία » και « Ευαγγελισμός » (Αιξ-αν-Προβάνς), « Βάπτιση του Κλόβις » και « Βάπτιση του Κωνσταντίνου » (1652, Μασσαλία). Ο Πυζέ, ως αρχιτέκτονας, ανήγειρε στη Μασσαλία το παρεκκλήσιο του Νοσοκομείου της Ευσπλαχνίας (Charité).


File:Pierre_puget,_san_sebastiano,_1668,_02.JPG|*Άγιος Σεβαστιανός*, 1668, Γένοβα, Santa Maria Assunta.
File:Puget_-_Diogenes_Alexander_Louvre.jpg|*Αλέξανδρος και Διογένης*, 1680, Παρίσι, Μουσείο του Λούβρου
File:Perseus_Andromeda_Puget_Louvre_MR2076.jpg|*Ο Περσέας ελευθερώνει την Ανδρομέδα*, 1715, Παρίσι, Μουσείο του Λούβρου
File:Louvre_statue_DSC00917.jpg|*Ο Μίλων Κροτωνιάτης κατασπαράσσεται από το λιοντάρι*, Παρίσι, Μουσείο του Λούβρου
File:Berlín_Pierre_Puget_01.JPG|* Η ανάληψη της Παρθένου*, Βερολίνο, Bode Museum
File:Toulon_caryatides_p1040272.jpg|*Άτλαντες*, Τουλόν, Hôtel de Ville 


## Παραπομπές


## Πηγές
* Χέρμπερντ Ρηντ : «Λεξικό Εικαστικών Τεχνών», λήμμα «Πυζέ, Πιερ», σελ. 276, Εκδόσεις ΥΠΟΔΟΜΗ Ε.Π.Ε., Αθήνα, 1986.
* Εγκυκλοπαίδεια Πάπυρος-Λαρούς-Μπριτάνικα, λήμμα «Πυζέ, Πιερ», τόμος 51, σελ. 129 - 130, Εκδόσεις Πάπυρος, 1996.

## Εξωτερικοί σύνδεσμοι
* 

Κατηγορία:Γάλλοι γλύπτες
Κατηγορία:Γάλλοι ζωγράφοι του 17ου αιώνα
Κατηγορία:Γάλλοι αρχιτέκτονες
Κατηγορία:Ζωγράφοι του Μπαρόκ
Γιόχαν Άουγκουστ Κάουπερτ

Ο **Γιόχαν Άουγκουστ Κάουπερτ** (Johann August Kaupert) γεννήθηκε στο Κάσελ της Γερμανίας στις 9 Μαΐου 1822 του κρατιδίου της Έσσης της τότε Γερμανικής Ομοσπονδιακής Αυτοκρατορίας. Σπούδασε κι εργάστηκε ως τοπογράφος και από 1869 ως χαρτογράφος στο γενικό επιτελείο του πρωσικού στρατού, όπου και συνέβαλε σημαντικά στην δημιουργία των χαρτών κλίμακας 1:25.000 και 1:100.000 του γενικού επιτελείου. 
Από το 1875 έως το 1877 συνόδευσε τον Γερμανό αρχαιολόγο Ερνστ Κούρτιους (Ernst Curtious) ως μέλος της αποστολής του Γερμανικού Αρχαιολογικού Ινστιτούτου στην Ελλάδα σε συνεργασία με το Αυτοκρατορικό Πρωσικό Υπουργείο Εκκλησιαστικών, Εκπαιδευτικών και Ιατρικών Υποθέσεων, για την τοπογράφηση και χαρτογράφηση της Αθήνας και της Αττικής.

Η συνεργασία του με τον Κούρτιους το 1878  οδήγησε στην έκδοση του έργου Atlas of Athens, και αργότερα το μνημειώδες Karten von Attica - Χάρτες της Αττικής (1881-1903)όπου συμετείχε ο επίσης Γερμανός αρχαιολόγος Άρτουρ Μιλχόφερ (Arthur Milchhoefer), έργο που ολοκληρώθηκε μετά το θάνατό του στις 11 Φεβρουαρίου 1899 και αποτελεί ανεκτίμητο τεκμήριο τοπιογραφίας και αρχαιολογίας για την αττική γη. Το έργο Karten von Attica εκδόθηκε από τον Reimer B., και η εκτύπωσή του έγινε από το γερμανικό λιθογραφείο Korbeweit στο Βερολίνο. Ο Κάουπερτ βραβεύτηκε το 1889 από το πανεπιστήμιο του Στρασβούργου με τιμητικό διδακτορικό τίτλο.

## Σημαντικά έργα του
Σημαντικά έργα του Κάουπερτ είναι:
* Ernst Curtius, Johann August Kaupert, 1878: Atlas von Athen, Berlin.
* Ernst Curtius, Johann August Kaupert, Arthur Milchhoeffer, 1881-1900: Karten von Attika, Berlin
* Johann August Kaupert, Wilhelm Dörpfeld, Ernst Curtius, Friedrich Adler, 1882: Olympia und Umgegend, Berlin

## Πηγές
*  Περιοδικό Απόλλων, 1884, έτ.Β, αρ.16 
* Βιογραφία από το Deutsche Biographie (NDB)
* https://web.archive.org/web/20101224075526/http://www.alsatica.eu/
* XAPTEΣ THΣ ATTIKHΣ Ερνέστου Κούρτιου & Ιωάννου A. Kάουπερτ, εκδ. Μέλισσα

Κατηγορία:Γερμανοί χαρτογράφοι
Άτμαν

Το **Άτμαν** σημαίνει «εαυτός» στα σανσκριτικά και είναι μια έννοια μεγάλης σημασίας στο Βουδισμό, τον Ινδουισμό και τον Τζαϊνισμό. Ετυμολογικά η λέξη πηγάζει από την ινδοευρωπαϊκή ρίζα "et-men" που σημαίνει «αναπνέω». Και οι τρεις θρησκείες αναγνωρίζουν το Άτμαν ως τον πραγματικό εαυτό (την ψυχή, ή το προσωπικό Βράχμαν) που οφείλει κανείς να ανακαλύψει ώστε να φτάσει τη φώτιση.

Στο Τζαϊνισμό, το Άτμαν είναι επίσης μια από της βασικές συνθετικές αρχές του κόσμου, η αρχή της συνείδησης. Ο Βουδισμός της Ταϊλάνδης ταυτίζει τη γνώση του προσωπικού άτμαν του ατόμου με τη Νιρβάνα και ο Μαχαγιάνα Βουδισμός θεωρεί πως το άτμαν είναι η έμφυτη δυνατότητα του ανθρώπου να γίνει Βούδας. Σύμφωνα με τον Ινδουισμό η αυτογνωσία οδηγεί στην εμπειρική συνειδητοποίηση πως το Άτμαν και το Βράχμαν είναι στην πραγματικότητα ένα και το αυτό.

## Δείτε επίσης
* Βράχμα (αποσαφήνιση)

Κατηγορία:Ινδουισμός
Κατηγορία:Βουδισμός
Κατηγορία:Αυτοαντίληψη
Υποσκληρίδιο αιμάτωμα

Ο όρος **υποσκληρίδιο αιμάτωμα ** αναφέρεται στο αιμάτωμα που δημιουργείται στον υποσκληρίδιο χώρο του εγκεφάλου, δηλαδή μεταξύ της σκληρής και της αραχνοειδούς μηνίγγας του εγκεφάλου. Το αιμάτωμα προέρχεται από τον τραυματισμό αγγείων τα οποία διατρέχουν τον χώρο αυτό συνήθως μετά από κάποια κρανιοεγκεφαλική κάκωση.

Το υποσκληρίδιο αιμάτωμα δεν πρέπει να συγχέεται με το επισκληρίδιο αιμάτωμα, το οποίο αφορά σε αιμάτωμα μεταξύ κρανίου και σκληρής μήνιγγας.

Ανάλογα με την ταχύτητα εξέλιξής του και την αναγκαιότητα επεμβατικής θεραπείας, ένα υποσκληρίδιο αιμάτωμα χαρακτηρίζεται ως:
* Οξύ - συνήθως μετά από κάποια βαριά κρανιοεγκεφαλική κάκωση, η οποία χρειάζεται άμεση χειρουργική επέμβαση. Η θνητότητα στην περίπτωση αυτή είναι υψηλή.
* Υποξύ - μετά από λιγότερο σοβαρές κρανιοεγκεφαλικές κακώσεις. Η εξέλιξη του αιματώματος απαιτεί όμως χειρουργική επέμβαση μετά από 48 ώρες έως και 2 εβδομάδες. Η θνητότητα μειώνεται σε σχέση με το οξύ υποσκληρίδιο αιμάτωμα.
* Χρόνιο - όταν το αιμάτωμα εξελίσσεται με τόσο βραδύ τρόπο ώστε τα συμπτώματά του και η νευρολογική εικόνα επιδεινώνεται μετά από εβδομάδες ή και μήνες. Οι πιθανότητες επιτυχούς έκβασης της χειρουργικής επέμβασης αυξάνουν.

## Συμπτώματα
Τα συμπτώματα ενός υποσκληρίδιου αιματώματος εμφανίζονται πιο αργά σε σύγκριση με εκείνα των επισκληρίδιων αιματωμάτων, καθώς οι φλέβες που εμπλέκονται έχουν χαμηλότερη πίεση και αιμορραγούν πιο αργά από τις αρτηρίες. Τα συμπτώματα των οξέων αιματωμάτων μπορεί να εμφανιστούν μέσα σε λίγα λεπτά, αν όχι άμεσα, αλλά μπορούν επίσης να καθυστερήσουν έως και δύο εβδομάδες. Τα συμπτώματα των χρόνιων υποσκληρίδιων αιματωμάτων συνήθως καθυστερούν για περισσότερες από τρεις εβδομάδες μετά τον τραυματισμό.
Αν η αιμορραγία είναι αρκετά μεγάλη ώστε να ασκήσει πίεση στον εγκέφαλο, θα υπάρχουν σημάδια αυξημένης ενδοκρανιακής πίεσης ή εγκεφαλικής βλάβης.Άλλα συμπτώματα του υποσκληρίδιου αιματώματος μπορεί να περιλαμβάνουν οποιονδήποτε από τους παρακάτω συνδυασμούς:

*Απώλεια συνείδησης ή διακυμάνσεις στα επίπεδα συνείδησης
*Ευερεθιστότητα
*Επιληπτικές κρίσεις
*Πόνος
*Μούδιασμα
*Πονοκέφαλος (σταθερός ή διακοπτόμενος)
*Ζάλη
*Αποπροσανατολισμός
*Αμνησία
*Αδυναμία ή λήθαργος
*Ναυτία ή έμετος
*Απώλεια όρεξης
*Αλλαγές στην προσωπικότητα
*Αδυναμία ομιλίας ή δυσαρθρία
*Αταξία, ή δυσκολία στο περπάτημα
*Απώλεια μυϊκού ελέγχου
*Αλλαγές στα πρότυπα αναπνοής
*Απώλεια ακοής ή βουητό στα αυτιά (εμβοές)
*Θολή όραση
*Παρέκκλιση βλέμματος, ή ανώμαλη κίνηση των ματιών.

## Πηγές

* Υποσκληρίδιο αιμάτωμα Άρθρο από της ιστοσελίδα της Ιατρικής Σχολής του Πανεπιστημίου Αθηνών. (Ανάκτηση 5 Αυγούστου 2011)

## Παραπομπές


Κατηγορία:Τραυματισμοί
Κατηγορία:Παθήσεις του εγκεφάλου
Βασιλικό Κολέγιο Μουσικής

Το **Βασιλικό Κολέγιο Μουσικής** (, συντομογραφία: ) είναι μουσική σχολή με έδρα το Κένσιγκτον του Λονδίνου. Ιδρύθηκε με βασιλική παραχώρηση το 1882 και θεωρείται ένα από τα πλέον λαμπρά εκπαιδευτήρια μουσικής του Ηνωμένου Βασιλείου και καταξιωμένο διεθνώς.

Σε κοντινή απόσταση βρίσκονται το Αυτοκρατορικό Κολέγιο (*Imperial College*), η αίθουσα συναυλιών *[[Royal Albert Hall]], το [[Βασιλικό Κολλέγιο Καλών Τεχνών]] (*Royal College of Art*), καθώς και το [[Μουσείο Βικτωρίας και Αλβέρτου]] (*Victoria and Albert Museum*).

Η σχολή προσφέρει ένα πρόγραμμα σπουδών που εκτείνεται από την προπτυχιακή έως τη διδακτορική βαθμίδα, τόσο στο θεωρητικό όσο και στο πρακτικό αντικείμενο. Αρκετοί διάσημοι μουσικοί και συνθέτες έχουν μαθητεύσει εκεί, όπως οι συνθέτες [[Γκούσταβ Χολστ]], [[Ραλφ Βων Ουίλιαμς]] και [[Μπέντζαμιν Μπρίτεν]], οι διευθυντές ορχήστρας Sir Colin Davis και Sir Neville Marriner, ο τσεμπαλίστας [[Τρέβορ Πίνοκ]], ο κιθαριστής [[Τζον Ουίλιαμς]] και ο φημισμένος συνθέτης Βαρώνος [[Άντριου Λόυντ Γουέμπερ]].

Στο κολλέγιο υπάρχουν αρκετές συλλογές, που αριθμούν πάνω από 800 μουσικά όργανα (συμπεριλαμβανομένου του παλαιότερου σωζόμενου [[Πληκτροφόρο|πληκτροφόρου]]), 10.000 έντυπα και φωτογραφίες, αρκετά χειρόγραφα συνθέσεων του [[Μότσαρτ]], του [[Φραντς Γιόζεφ Χάυντν|Χάυντν]] και του [[Έντουαρντ Έλγκαρ]], καθώς και πάνω από 300 πορτραίτα εξεχουσών μουσικών προσωπικοτήτων.
[[Αρχείο:Royal College of Organists, former headquarters in Kensingon Gore, London.jpg|μικρογραφία|Η έδρα του κολλεγίου από το [[1883]] έως το [[1894]].]]
Στις τρεις διαθέσιμες αίθουσες συναυλιών δίδονται αρκετές συναυλίες κάθε χρόνο, που περιλαμβάνουν παραστάσεις [[όπερα|όπερας]], [[ρεσιτάλ]], συναυλίες, [[μπαλέτο]] καθώς και θεατρικές παραστάσεις. Η πιο σημαντική αίθουσα ονομάζεται *Amaryllis Fleming*, η οποία σχεδιάστηκε το 1901 από τον Άγγλο αρχιτέκτονα [[Άρθουρ Μπλόμφιλντ]] (Arthur Blomfield), ενώ το *Britten Theatre'' εγκαινιάστηκε το 1986 από τη Βασίλισσα Ελισάβετ Β΄.

## Παραπομπές


## Εξωτερικοί σύνδεσμοι
* http://www.rcm.ac.uk/

Κατηγορία:Ανώτατα εκπαιδευτικά ιδρύματα στο Λονδίνο
Κατηγορία:Ωδεία
Δημοκρατικοί

**Δημοκρατικοί** είναι το όνομα διαφόρων πολιτικών παρατάξεων από την εποχή της αρχαιότητας στη Μεσόγειο μέχρι και τη σύγχρονη εποχή.

## Αρχαιότητα
Οι δημοκρατικές παρατάξεις εμφανίστηκαν στις πόλεις-κράτη μετά την ανάπτυξη τους. Σκοπός μιας δημοκρατικής παράταξης ήταν η εγκαθίδρυση και η λειτουργία μιας (άμεσης) δημοκρατίας. Σε αυτό το πολίτευμα η εξουσία ασκούταν από όλους τους πολίτες, ενώ κυρίαρχο όργανο ήταν η Εκκλησία του δήμου. Η πιο γνωστή δημοκρατική παράταξη της αρχαιότητας είναι η δημοκρατική παράταξη της αρχαίας Αθήνας με αρχηγό τον Περικλή.
Πολιτικοί αντίπαλοι των δημοκρατικών ήταν οι αριστοκρατικοί. Αντίθετα, από τους δημοκρατικούς οι αριστοκρατικοί είχαν ως σκοπό την εγκαθίδρυση και λειτουργία αριστοκρατίας.

## Πρώιμη σύγχρονη εποχή
Μετά την εξάπλωση του φιλελευθερισμού αναπτύχθηκαν δημοκρατικές παρατάξεις στις πόλεις. Μέχρι και τις πρώτες δεκαετίες του 20ού αιώνα οι δημοκρατικοί αγωνίζονταν για την αντικατάσταση της βασιλείας από τη δημοκρατία και την ανατροπή της βασιλείας. Πολιτικοί τους αντίπαλοι εκείνες τις εποχές ήταν οι φιλοβασιλικοί.

## Ύστερη σύγχρονη εποχή
Αν και υπάρχουν ακόμα δημοκρατικές παρατάξεις, η ιδεολογία τους εμπλουτίζεται προς διάφορες κατευθύνσεις, γιατί ο πρωταρχικός σκοπός τους έχει επιτευχθεί. Σήμερα, υπάρχουν τουλάχιστον δύο είδη δημοκρατικών παρατάξεων οι *ρεπουμπλικάνοι* και οι *δημοκρατικοί*. Μια πιο εύστοχη μετάφραση στα ελληνικά θα μπορούσε να είναι οι *πολιτειακοί* και οι *λαοκρατικοί* αντίστοιχα. Σε γενικές γραμμές οι πρώτοι είναι πιο συντηρητικοί, ενώ οι άλλοι υποστηρίζουν περισσότερο την ισότητα σε θέματα όπως ευκαιρίες, μισθοί κτλ.

Κατηγορία:Πολιτική ιστορία της Ελλάδας
Εθνική Ανώτατη Σχολή Καλών Τεχνών

Η **Σχολή Καλών Τεχνών του Παρισιού**, ο πλήρης επίσημος τίτλος της οποίας είναι «Ανωτάτη Εθνική Σχολή Καλών Τεχνών» (*École Nationale Supérieure des Beaux-Arts*, ENSB-A), βρίσκεται βόρεια της λεωφόρου Σαιν-Ζερμαίν-ντε Πρε (Boulevard Saint-Germain-des-Prés), με κύρια είσοδο από την οδό Μποναπάρτ αριθ. 14 (14, Rue Bonaparte), στην Αριστερή Όχθη (Rive Gauche) του Σηκουάνα στο Παρίσι. Απέναντι από τη Σχολή βρίσκεται το Μουσείο του Λούβρου. Στα αριστερά του, το μουσείο Ορσαί και στα δεξιά, το Ινστιτούτο της Γαλλίας. Η περιοχή ήταν από παλιά τόπος συγκέντρωσης καλλιτεχνών. Μετρό: Saint-Germain-des-Prés.

Η Σχολή Καλών Τεχνών ιδρύθηκε το 1648 από τον Γάλλο ζωγράφο και θεωρητικό της τέχνης Σαρλ Λε Μπρεν (1619-1690), ως «Βασιλική Ακαδημία Ζωγραφικής και Γλυπτικής», και αποτελεί δημόσιο ίδρυμα. Στεγάζεται σε διάφορα κτίρια, το πιο μεγαλοπρεπές από τα οποία είναι το «Μέγαρο Σπουδών» (Palais des Études) του 19ου αιώνα. Πολλοί διάσημοι Γάλλοι και αλλοδαποί ζωγράφοι, γλύπτες και αρχιτέκτονες έχουν σπουδάσει στα εργαστήρια της σχολής.

Η εξωτερική κύρια είσοδος της σχολής, που οδηγεί σε ένα πλατύ προαύλιο, κοσμείται με τις πελώριες προτομές του Πιερ Πωλ Πυζέ και του Νικολά Πουσέν, φιλοτεχνημένα το 1838. Στην καρδιά του κτιριακού συγκροτήματος της σχολής βρίσκεται το ημικυκλικό αμφιθέατρο των αποφοιτήσεων, το λεγόμενο «Ημικύκλιο της Τιμής» (Hémicycle d’ Honneur), που διακοσμείται με την εκπληκτική 27 μέτρων τοιχογραφία του Πωλ Ντελαρός. Ιδιαίτερο αρχιτεκτονικό ενδιαφέρον έχει η ανοιχτή με στοές «Αυλή με τις Μουριές» (Cour des Mûriers), που περιβάλλεται από γλυπτές δημιουργίες.

Η Σχολή Καλών Τεχνών του Παρισιού διαθέτει μεγάλη συλλογή με ιταλικής και γαλλικής τέχνης χαρακτικά, χρονολογούμενα από τον 16ο έως τον 18ο αιώνα. Η συλλογή ζωγραφικής ξεπερνά τους 2.000 πίνακες, μεταξύ των οποίων περιλαμβάνονται έργα των Άντονυ Βαν Ντάικ, Υασίντ Ριγκώ, Ζαν-Ονορέ Φραγκονάρ και Ζαν Ωγκύστ Ντομινίκ Ενγκρ. Υπάρχουν επίσης 3.700 γλυπτά και περίπου 20.000 σχέδια των Μιχαήλ Αγγέλου, Πριματίτσιο, Ντύρερ, Ρέμπραντ, Πάολο Βερονέζε, Ενγκρ, Νικολά Πουσέν, Φρανσουά Μπουσέ, Πιερ Αλεσίνσκυ κ.ά.
## Πηγές

* *ΠΑΡΙΣΙ* (Οδηγοί του Κόσμου), σελ. 141, Εκδ. Καθημερινή/Dorling Kindersley Ltd. (ελληνική έκδοση), Αθήνα 1998
## Παραπομπές


Κατηγορία:Εκπαιδευτικά ιδρύματα στο Παρίσι
Κατηγορία:Μουσεία στο Παρίσι
Παρισι
Λόρεν Τομ

Η **Λόρεν Τομ** (*Lauren Tom*, 4 Αυγούστου 1961) είναι Αμερικανίδα ηθοποιός και ηθοποιός που δανείζει τη φωνή της. Eίναι γνωστή για το ρόλο της ως Lena St Clair στο *The Joy Luck Club* και ως Julie στα *[[Τα Φιλαράκια|Φιλαράκια]]*. Ακόμη έχει δανείσει τη φωνή της στην Έιμι Γουόνγκ και στην μητέρα της, Ιζέλ, του *[[Futurama]]* και στις Minh & Connie Souphanousinphone του *[[King of the Hill]]*.

## Πρώτα χρόνια
Η Λόρεν Τομ γεννήθηκε στο Σικάγο, Ιλινόι, η Κινεζοαμερικανή κόρη της Nancy και του Tom Chan, Jr., οι οποίοι δούλευαν σε επιχείρηση κατάψυξης τροφίμων. Σε ένα άρθρο στο περιοδικό *Detour*, η Τομ περιέγραψε το πως το γεγονός ότι την πείραζαν ως παιδί εξαιτίας της Κινεζικής καταγωγής της, την έκανε εσωστρεφή και την ενέπνευσε να ασχοληθεί με το χορό.

## Θέατρο
Σε ηλικία 18 χρονών, η Λόρεν Τομ συμμετείχε στο μιούζικαλ *A Chorus Line* του Broadway. Κέρδισε ένα Obie Award για την υποκριτική της Οff-Broadway και ήταν μέρος του καστ στις παραγωγές του Broadway, *Hurlyburly* και *Doonesbury*.

## Φιλμογραφία

## Παραπομπές



Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Ελληνικός Σύνδεσμος Ανωνύμων Καλαθοσφαιρικών Εταιρειών

Ο **Ελληνικός Σύνδεσμος Ανωνύμων Καλαθοσφαιρικών Εταιρειών**, γνωστός κυρίως με τη συντομογραφία **Ε.Σ.Α.Κ.Ε.** και ως **H.E.B.A.** διεθνώς, είναι διοργανώτρια αρχή στο χώρο της ελληνικής καλαθοσφαίρισης.

Από την αγωνιστική περίοδο 1992–1993, ο Ε.Σ.Α.Κ.Ε. ανέλαβε τη διοργάνωση του πρωταθλήματος της Α1 Εθνικής Κατηγορίας Ανδρών (Greek Basketball League) στο οποίο διαγωνίζονται επαγγελματικές ομάδες υπό το νομικό πρόσωπο των Καλαθοσφαιρικών Ανωνύμων Εταιρειών (Κ.Α.Ε.). Στο παρελθόν υπεύθυνη για τη διοργάνωση αυτή ήταν η Ελληνική Ομοσπονδία Καλαθοσφαίρισης, η οποία εξακολουθεί μέχρι σήμερα να διοργανώνει όλα τα υπόλοιπα εθνικά πρωταθλήματα ανδρών και γυναικών.

Από το 2020, ο Ε.Σ.Α.Κ.Ε. ανέλαβε τη διοργάνωση του Super Cup Ελλάδας Ανδρών στο οποίο διαγωνίζονται επαγγελματικές ομάδες υπό το νομικό πρόσωπο των Καλαθοσφαιρικών Ανωνύμων Εταιρειών (Κ.Α.Ε.). Η διοργάνωση διεξάγεται σε μορφή Final 4 με μονούς αγώνες πρόκρισης, μεταξύ των ομάδων που τερμάτισαν στις 4 πρώτες θέσεις της Α1 Εθνικής Κατηγορίας Ανδρών (Greek Basketball League), τη νικήτρια ομάδα και την ηττημένη ομάδα του τελικού του Κυπέλλου Ελλάδας. Το Super Cup Ελλάδας Ανδρών είχε διεξαχθεί μόνο μία φορά, το 1986, υπό την αιγίδα της Ελληνικής Ομοσπονδίας Καλαθοσφαίρισης (Ε.Ο.Κ.).

Ο Ε.Σ.Α.Κ.Ε. αποτελεί ένα από τα ιδρυτικά μέλη της Ένωσης Ευρωπαϊκών Επαγγελματικών Συνδέσμων Καλαθοσφαίρισης, ευρύτερα γνωστής ως ULEB. Σημερινός πρόεδρος του Ε.Σ.Α.Κ.Ε. είναι ο Μιχάλης Μελής.

## Ιστορία
Η Ένωση Σωματείων Αμειβομένων Καλαθοσφαιριστών (Ε.Σ.Α.Κ.) συστάθηκε το 1992, από τις ομάδες που συμμετείχαν στο πρωτάθλημα της Α1 Εθνικής Κατηγορίας Ανδρών στην αγωνιστική περίοδο 1992–1993, κατόπιν πρότασης η οποία έγινε από την υφυπουργό αθλητισμού, εκείνο το διάστημα, Φάνη Πάλλη–Πετραλιά. Το 1997 μετονομάστηκε σε Ελληνικός Σύνδεσμος Αμειβομένων Καλαθοσφαιρικών Εταιρειών (Ε.Σ.Α.Κ.Ε.) και διοργάνωσε το πρώτο πρωτάθλημα υπό την αιγίδα του.

## Λογότυπο
Ένα νέο λογότυπο παρουσιάστηκε το 2010, αντικαθιστώντας το παλαιότερο λογότυπο του Ε.Σ.Α.Κ.Ε..

## Παραπομπές


## Εξωτερικοί σύνδεσμοι
* 
* 

Κατηγορία:Καλαθοσφαίριση στην Ελλάδα
Δούρις ο Σάμιος

Ο **Δούρις** 340 π.Χ. - Σάμος, 260 π.Χ. ήταν ιστορικός, μαθητής του Θεοφράστου και για μικρό χρονικό διάστημα τύραννος της πατρίδας του (301 π.Χ). Ήταν γιος του Διοκλέους και αδελφός του Λυγκέως του Σάμιου του γραμματικού, όπως αναφέρεται στο Βυζαντινό λεξικό του 10ου αι. Σούδα ή Σουίδα. Μεταξύ των ιστορικών του έργων, από τα οποία σώζονται μόνο λίγα αποσπάσματα, αλλά κυρίως από αναφορές σ΄ αυτόν πολλών συγγραφέων με τις στερεότυπες φράσεις «ως ιστορεί Δούρις» ή «έφη Δούρις», πρέπει να αναφερθεί το Ιστορίαι (γνωστό και ως Ελληνικά ή Μακεδονικά), που αποτελεί συνέχεια των Ελληνικών του Ξενοφώντα έως τον θάνατο του Λυσιμάχου καθώς και μια ιστορία του Αγοθοκλέους, τυράννου των Συρακουσών. Έγραψε επίσης για θέματα λογοτεχνίας και μουσικής και υπήρξε ο πρώτος που ασχολήθηκε με την τέχνη. Τα ιστορικά του έργα χρησιμοποιήθηκαν στη ρωμαϊκή εποχή από τον Κορνήλιο Νέπωτα, τον Διόδωρο Σικελιώτη (έμμεσα) και τον Πλούταρχο. Στην Ολυμπία υπήρχε άγαλμά του ως νικητή σε αγώνα πυγμαχίας όταν βρίσκονταν σε νεαρή ηλικία.

## Έργα
Τα έργα του όπως προκύπτουν από αναφορές μεταγενέστερων συγγραφέων και από αποσπάσματα που έχουν διασωθεί ήταν:
*Ιστορίαι (Μακεδονικά, Ελληνικά) - τουλάχιστον είκοσι τρία βιβλία - ο Αθήναιος αναφέρει: «Και Δούρις δέ φησιν εν τη εικοστή τρίτη των Ιστοριών...»
*Τα περί Αγαθοκλέα (Λυβικά) - τουλάχιστον τέσσερα βιβλία - στη Σούδα αναφέρεται: «Δούρις δε εν δ΄ των Περί Αγαθοκλέα...»
*Σαμίων Ώροι - τουλάχιστον δυο βιβλία - «Δούρις εν τω β΄ των Ώρων γράφει ούτως»
*Περί νόμων
*Περί αγώνων
*Περί τραγωδίας
**Περί Ευριπίδου και Σοφοκλέους
*Περί ζωγράφων
*Περί τορευτικής

Αποσπάσματα από τα έργα του βρίσκονται στο Fragmenta historicorum Graecorum, ed. C. Müller, Paris, 1841-70, τομ. Β, σελ. 466-488.

## Παραπομπές


Κατηγορία:Αρχαίοι Έλληνες ιστορικοί
Κατηγορία:Αρχαίοι Έλληνες τύραννοι
Κατηγορία:Αρχαίοι Σάμιοι ολυμπιονίκες
Κατηγορία:Αρχαίοι ολυμπιονίκες της πυγμαχίας παίδων
Κατηγορία:Αρχαίοι ολυμπιονίκες (4ος αιώνας π.Χ.)
Κρίστι Λι

Η **Κρίστι Λι** γεννημένη το 1984 είναι Καναδή ηθοποιός. Πρωτοεμφανίστηκε το 2002 και συμμετείχε σε ταινίες μέχρι το 2006. Έκτοτε παραιτήθηκε για να περιθάλψει την αδελφή της που αρρώστησε από καρκίνο.
## Βραβεύσεις
Η Λι προτάθηκε για βραβείο για τις ερμηνείες τις στους εξής ρόλους:
*2004 XRCO Award – Teen Cream Dream
*2005 AVN Award – Καλύτερη σκηνή σεξ ζευγαριού σε βίντεο (*Young As They Cum 14* – παρτενέρ Julian)
*2005 AVN Award – καλύτερη νέα παρουσίαση
*2007 AVN Award – καλύτερη σκηνή πρωκτικού σεξ σε βίντεο (*Elastic Assholes 4* – παρτενέρ Sean Michaels)

## Ενδεικτική φιλμογραφία
**Just Over Eighteen 9* (2003)
**Feeding Frenzy 4* (2004)
**Goo Girls 15* (2004)
**Teenage Spermaholics 3* (2005)
**A2M 9* (2006)
**Service Animals 23* (2006)
## Παραπομπές


Κατηγορία:Καναδές ηθοποιοί πορνογραφικών ταινιών
Μπριάνα Μπανκς

Η **Μπριάνα Μπανκς** (*Briana Banks*, 21 Μαΐου 1978) είναι Γερμανίδα πορνογραφική ηθοποιός. 

## Βιογραφία
Γεννήθηκε στο Μόναχο, Γερμανία, και μεγάλωσε στο Λονδίνο. Εργάστηκε ως ασφαλιστικός πράκτορας και ως μοντέλο. Αργότερα μετακόμισε στην Αμερική και εργάστηκε ως μοντέλο. Στα τέλη της δεκαετία του 1990 παρουσιάστηκε στον ερωτικό κινηματογράφο με το ψευδώνυμο Μιράζ. Πήρε μέρος σε 250 κινηματογραφικές ταινίες. 

## Ενδεικτική φιλμογραφία
* 1999: North Pole 12
* 2000: Pussyman’s Decadent Divas 8 & 9
* 2001: Where the Boys Aren't 14
* 2002: Where the Boys Aren't 15
* 2003: Where the Boys Aren't 16
* 2004: Where the Boys Aren't 17
* 2005: No No Brianna
* 2006: Time for Briana
* 2007: Where the Boys Aren't 18
* 2008: Where the Boys Aren't 19
* 2009: Lustrous
* 2010: Briana Extreme

## Βραβεύσεις
* 2001: Hot d’Or Κάννες: Καλύτερη Αμερικανίδα νέα ηθοποιός

## Πηγές
* Timothy Greenfield-Sanders: *XXX - 30 Porno-Stars im Porträt.* München 2006, ISBN 978-3-453-67515-5, S. 138–139

## Παραπομπές


Κατηγορία:Penthouse Pets
Κατηγορία:Γερμανίδες μοντέλα
Κατηγορία:Αμερικανίδες ηθοποιοί πορνογραφικών ταινιών
Άκου (Μιλέ)

thumb|right|280px|"Άκου". Γλυπτό του Ανρί ντε Μιλέ, Παρίσι. Στο βάθος, η Εκκλησία του Αγίου Ευσταθίου.
Το γλυπτό με τον τίτλο **«Άκου»** (Écoute) είναι έργο του Γάλλου γλύπτη Ανρί ντε Μιλέ (Henri de Miller, 1953 – 1999), που βρίσκεται στο Παρίσι, Γαλλία. Πρόκειται για ένα γλυπτό φτιαγμένο το 1986 από ψαμμόλιθο και είναι τοποθετημένο στη βόρεια άκρη της Πλατείας Ρενέ – Κασέν (Place René - Cassin), μέσα στους κήπους της παλαιάς αγοράς του Παρισιού (Λεζ Αλ, Les Halles) και μπροστά από την Εκκλησία του Αγίου Ευσταθίου (L' église Saint-Eustache). 

Το γλυπτό απεικονίζει το τεράστιο κεφάλι ενός άντρα, ακουμπισμένο πλαγιαστά στο χέρι του. Είναι τοποθετημένο στο ίδιο επίπεδο με το έδαφος. Το άγαλμα φέρει στη μια πλευρά του την υπογραφή του καλλιτέχνη: «Ανρί ντε Μιλέ 1986». Εκεί πλησίον βρίσκεται και μια άλλη γλυπτική δημιουργία του Ανρί ντε Μιλέ, με τον τίτλο «Ηλιακός δίσκος με οπτικές ίνες» (cadran solaire à fibres optiques).

## Πηγές


Κατηγορία:Έργα γλυπτικής
Κατηγορία:Κτίρια και κατασκευές στο Παρίσι
Πέτρο Μπάλαζ

[thumb|Ο Πέτρο Μπάλαζ του [E@I κατά τη διάρκεια της συνάντησης το 2008]]

Ο **Πέτερ Μπάλαζ**, γνωστός και με το εσπεραντικό του όνομα  **Πέτρο** (γεννήθηκε στις  8 Οκτωβρίου του 1979), είναι Σλοβάκος εσπεραντιστής και εκδότης.

## Βιογραφικά στοιχεία
Κατοικεί στο Παρτίζανσκε της Σλοβακίας και συμμετέχει ενεργά στο διεθνές κίνημα διάδοσης της τεχνητής γλώσσας εσπεράντο. Έχει διατελέσει και πρώτος  Πρόεδρος της Εσπεραντικής *Ενωσης Νέων της Σλοβακίας* (2003-2008).  Μεταξύ άλλων, είναι μέλος στο Διοικητικό συμβούλιο του φόρουμ νέων E@I (Education@Internet, 2003-) και επικεφαλής της Ευρωπαϊκής Ένωσης για την Εσπεράντο (2005-). Δραστηριοποιείται επίσης και ως εκδότης, καθώς κατέχει τον ιδιωτικό εκδοτικό οίκο  Espero, που εκδίδει κυρίως έντυπα που προωθούν την Εσπεράντο.

Είναι πρώην μέλος του διοικητικού συμβουλίου του  Wikimedia Slovakia και πρώην μέλος της  Revision Committee αυτού του οργανισμού.

Το 2012 ανακηρύχθηκε ως ο Εσπεραντιστής της χρονιάς. 

## Παραπομπές


## Εξωτερικοί σύνδεσμοι
* Εκδοτικός οίκος Espero 

Κατηγορία:Εσπεράντο
Κατηγορία:Σλοβάκοι
Κατηγορία:Εσπεραντιστές
Tempus fugit

Η φράση στα Λατινικά **Tempus fugit** σημαίνει «**Ο χρόνος φεύγει**». Χρησιμοποιείται συχνά σαν επιγραφή στα ρολόγια, αλλά και από κάποιον που θέλει να δείξει τον περιορισμένο χρόνο που έχει στη διάθεσή του (σε μια συνάντηση, σε γραπτές εξετάσεις, κλπ.).

Tempus
Tempus
Κατηγορία:Διαχείριση χρόνου
Νίκι Μπεντς

Η **Νίκι Μπεντς** (*Ніккі Бенц*, 11 Δεκεμβρίου 1981) είναι Ουκρανή ηθοποιός πορνογραφικών ταινιών που έχει πρωταγωνιστήσει σε διάσημες ταινίες πορνογραφικού περιεχομένου. 

## Βιογραφία
Γεννημένη το 1981 στην Ουκρανία και στη συνέχεια μετανάστευσε στον Καναδά, όπου δούλεψε ως μανεκέν πριν ενηλικιωθεί. Πήρε μέρος σε καλλιστεία ομορφιάς και πόζαρε γυμνή στο εξώφυλλο ημερολογίου. Σε ηλικία δεκαοκτώ χρονών έδωσε παραστάσεις γυμνής χορεύτριας. Πριν ακόμα κλείσει τα εικοσιένα της υποδύθηκε ρόλους σκληρού πορνό, ενώ το 2003 υπέγραψε σύμβαση με την Pleasure Productions. Το 2007 προτάθηκε για το βραβείο Most Valuable Starlet.

## Ενδεικτική φιλμογραφία
* An Intimate Affair With Nikki Benz (2005)
* The Nikki Benz Show (2004)
* Girls Will Be Girls 2 (2007)
* Girlvana 3 (2007)
* Strap on Sally 20, 21, 22 (2003)
* Take No Prisoners (2005)
* The Money Hole (2004)
* MyXXXPornSpace.com (2007)
* Jack's Big Tit Show 4 (2007)
* Jack’s Playground, Folgen 16 und 25 (2004, 2005)
* Jack's Teen America, Folgen 2 und 6 (2004)
* Breast Worship 2 (2009)
* Big Tits at School Vol.2 und Vol. 11

## Βραβεύσεις
* Προτάθηκε για το „Most Valuable Starlet“ στον διαγωνισμό AVN Awards  του 2007.
* Penthouse Pets of the Year 2011

## Εξωτερικοί σύνδεσμοι
* Συνέντευξη της Νίκη Μπεντζ στο gamelink.com
## Παραπομπές


Κατηγορία:Penthouse Pets
Κατηγορία:Φωτομοντέλα
Κατηγορία:Ουκρανοί ηθοποιοί πορνογραφικών ταινιών
Κατηγορία:Καναδές ηθοποιοί πορνογραφικών ταινιών
Εθνική Τσεχίας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Τσεχίας** (τσεχικά: *Česká ženská basketbalová reprezentace*) είναι το συγκρότημα αθλητριών που αντιπροσωπεύουν τη χώρα της Τσεχίας σε διεθνείς διοργανώσεις γυναικείας καλαθοσφαίρισης. Βρίσκεται υπό τη δικαιοδοσία της Τσεχικής Ομοσπονδία Καλαθοσφαίρισης (*Česká Basketbalová Federace, ČBF*).

## Συμμετοχή σε διεθνείς διοργανώσεις
Η Τσεχία αντιπροσωπεύτηκε για πρώτη φορά στη FIBA το 1993, χρονιά κατά την οποία το ενιαίο κράτος της Τσεχοσλοβακίας διαιρέθηκε. Αντίστοιχα, η τρέχουσα γυναικεία ομάδα αποτελεί τη μία από τις δύο φυσικές διαδόχους της Εθνικής Γυναικών Τσεχοσλοβακίας.

Η Τσεχία λαμβάνει μέρος στην Τελική Φάση των Ευρωπαϊκών Πρωταθλημάτων της FIBA αδιαλλείπτως από το 1995, ενώ έχει αποτελέσει δύο φορές οικοδέσποινα χώρα (το 1995 και το 2017). Μεγαλύτερες επιτυχίες της ήταν η κατάκτηση του χρυσού μεταλλίου το 2005 στην Τουρκία και του ασημένιου μεταλλίου δύο χρόνια νωρίτερα στην Ελλάδα.

Εκτός των ευρωπαϊκών συνόρων, η ομάδα μετρά τρεις προκρίσεις σε Θερινούς Ολυμπιακούς Αγώνες: στην Αθήνα το 2004, στο Πεκίνο το 2008 και στο Λονδίνο το 2012. Αντίστοιχα, επιβεβαιώνοντας το γεγονός πως διανύει περίοδο ακμής, διαγωνίστηκε πρόσφατα σε τρία Παγκόσμια Πρωταθλήματα (2006, 2010, 2014). Αξιοσημείωτα το 2010, χρονιά κατά την οποία φιλοξένησε το θεσμό, ανέβηκε στο δεύτερο σκαλί του βάθρου.

## Κατατάξεις σε διεθνείς διοργανώσεις

; Πορεία σε Ολυμπιακούς Αγώνες:
:Ακολουθούν οι τελικές θέσεις κατάταξης της Εθνικής Ομάδας της Τσεχίας σε Θερινούς Ολυμπιακούς Αγώνες:



[μικρογραφία|350px|''Η Εθνική Τσεχίας κατά τη συμμετοχή της στο [Παγκόσμιο Πρωτάθλημα Καλαθοσφαίρισης Γυναικών|Παγκόσμιο Πρωτάθλημα του 2010.*]]
[[Αρχείο:London 2012 Olympics 058 Basketball Arena (69) - Czech Republic v Turkey.jpg|μικρογραφία|350px|*Η Εθνική Τσεχίας (με τα λευκά) απέναντι στην Εθνική Τουρκίας (με τα κόκκινα) στους Ολυμπιακούς Αγώνες του 2012.'']]

; Πορεία σε Παγκόσμια Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Τσεχίας σε Παγκόσμια Πρωταθλήματα FIBA:


; Πορεία σε Ευρωπαϊκά Πρωταθλήματα FIBA (EuroBasket):
:Ακολουθούν οι τελικές θέσεις κατάταξης της Εθνικής Ομάδας της Σλοβακίας σε Ευρωπαϊκά Πρωταθλήματα FIBA (EuroBasket):


; Πορεία στην Τελική Φάση Ευρωπαϊκού Κυπέλλου FIBA 3x3:
:Ακολουθούν οι τελικές θέσεις κατάταξης της Εθνικής Ομάδας της Τσεχίας σε Τελικές Φάσεις Ευρωπαϊκού Κυπέλλου FIBA 3x3: 


## Δείτε επίσης

* Εθνική Τσεχίας U21 (καλαθοσφαίριση γυναικών)
* Εθνική Τσεχίας U20 (καλαθοσφαίριση γυναικών)
* Εθνική Τσεχίας U19 (καλαθοσφαίριση γυναικών)
* Εθνική Τσεχίας U18 (καλαθοσφαίριση γυναικών)
* Εθνική Τσεχίας U17 (καλαθοσφαίριση γυναικών)
* Εθνική Τσεχίας U16 (καλαθοσφαίριση γυναικών)
* Εθνική Τσεχίας (καλαθοσφαίριση ανδρών)

## Παραπομπές


## Πηγές

* Czech Republic, ιστορικό ανά έτος στον επίσημο ιστότοπο των αρχείων της FIBA. 
* Česká Basketbalová Federace, επίσημος ιστότοπος.  

 

Γυναικων
Τσεχια
Πώρος

Ο **Πώρος** (σανσκρ.: पुरूवास *Πουρουβάασα*, αρχ. ελλ.:*Πῶρος*) ήταν βασιλιάς ενός αρχαίου ινδικού κράτους, στο σημερινό Παντζάμπ. Το βασίλειό του βρισκόταν ανάμεσα στους ποταμούς Υδάσπη και Ακεσίνη. Είναι γνωστός για τη μάχη που έδωσε κατά του Μεγάλου Αλεξάνδρου, το 326 π.Χ., στον ποταμό Υδάσπη.

## Εμφάνιση
Σύμφωνα με τον Αρριανό, το ύψος του Πώρου ήταν πάνω από πέντε πήχεις. Αντιθέτως, ο Πλούταρχος, υποστηρίζει πως ο Πώρος έφτανε τους τέσσερις πήχεις και τη μία σπιθαμή. Όπως και να 'χει, το παράστημα του Ινδού βασιλιά εντυπωσίασε τον Αλέξανδρο.

## Μάχη του Υδάσπη και συνάντηση με τον Αλέξανδρο
thumb|right|350px|Αλέξανδρος και Πώρος

Ο Πώρος περίμενε τον Μέγα Αλέξανδρο στην απέναντι όχθη του Υδάσπη. Στη μάχη είχε παρατάξει και 200 πολεμικούς ελέφαντες. Η μάχη μαινόταν όλη την ημέρα, με σοβαρές απώλειες και για τις δύο πλευρές. Τελικά, μια επέλαση του ελληνικού ιππικού από απροσδόκητο σημείο, βρήκε ανέτοιμο τον Πώρο. Τα στρατεύματά του απωθήθηκαν σ' έναν δρόμο που ποδοπατήθηκαν από τους ελέφαντες. Στη μάχη, ο Πώρος αποδείχθηκε σπουδαίος πολεμιστής. Το ήθος και η ανδρεία του, συγκίνησαν ακόμη και τον Αλέξανδρο.

## Σατραπεία
Ο Πώρος φαίνεται να κατείχε τη θέση του σατράπη για αρκετά χρόνια μετά την αναχώρηση του Αλέξανδρου. Φαίνεται πως έγινε σατράπης της περιοχής του Ινδού, μετά το θάνατο του Αλέξανδρου, στο 323 π.Χ. Αυτή του η θέση επιβεβαιώθηκε το 321 π.Χ., μετά τη συνέλευση των Επιγόνων στο Τριπαράδεισο της Συρίας.

## Θάνατος
Μετά τον θάνατο του Αλεξάνδρου, γύρω στο 316 π.Χ. ο Πώρος φέρεται να δολοφονήθηκε απο τον Εύδημο ο οποίος ήταν στρατηγός του Αλεξάνδρου. Έτσι ο δεύτερος κατόρθωσε να πάρει υπο τον έλεγχό του όλες τις Ινδικές Σατραπείες της Αυτοκρατορίας, μέχρι τους Πολέμους των Διαδόχων όποτε και ηττήθηκε και θανατώθηκε από τον Αντίγονο.

## Σημειώσεις
* **i.**  Τα ποτάμια αυτά ήταν γνωστά στους αρχαίους Έλληνες με τα ονόματα Υδάσπης και Ακεσίνης, αντίστοιχα
* **ii.**  Ένας πήχης ισούται με 0,46 μέτρα
* **iii.**  Μία σπιθαμή είναι περίπου 18 εκατοστά

## Παραπομπές


## Πηγές
* Πλούταρχος. *[[s:Αλέξανδρος|Αλέξανδρος]]* (Βικιθήκη)
* Αρριανός. *[[s:Αλεξάνδρου Ανάβασις|Αλεξάνδρου Ανάβασις]]* (Βικιθήκη). Βιβλίο Ε'
* *Time-Life Παγκόσμια Ιστορία*. Τόμος 4. Εκδόσεις Κ. Καπόπουλος

Κατηγορία:Ιστορία της Ινδίας
Κατηγορία:Ιστορία του Πακιστάν
Κατηγορία:Ινδοί ηγεμόνες
Κατηγορία:Σατράπες της Αλεξανδρινής Αυτοκρατορίας
Τρούρο

Το **Τρούρο** (αγγλικά: *Truro*, κορνουαλικά: *Truru*) είναι πόλη της Κορνουάλης. Είναι διοικητικό, πολιτιστικό και εμπορικό κέντρο της Κορνουάλης, ενώ είναι και η μοναδική πόλη που βρίσκεται εκεί. 

Η πόλη ήταν γνωστή στο παρελθόν ως κέντρο για το εμπόριο κασσιτέρου. Σήμερα, η πόλη είναι περισσότερο γνωστή για τον καθεδρικό της ναό (ολοκληρώθηκε το 1910), για τους πλακόστρωτους δρόμους της, τους ανοιχτούς της χώρους, καθώς και για την Γεωργιανή αρχιτεκτονική των κτηρίων της πόλης.

Η πόλη του Τρούρο, έχει πληθυσμό 22.900 κατοίκους (σύμφωνα με εκτιμήσεις για το 2022). Βρίσκεται 460 χιλιόμετρα νοτιοδυτικά του Λονδίνου.

## Όνομα
Το όνομα της πόλης πιθανότατα προέρχεται από το Κορνουαλικό *tri-veru* που σημαίνει «τρία ποτάμια», ωστόσο το «Λεξικό για τα Αγγλικά Τοπωνύμια» του Πανεπιστημίου της Οξφόρδης αμφισβητεί αυτή τη θεωρία. Το *tru* μπορεί να σημαίνει «τρία» ωστόσο αυτό είναι αμφισβητήσιμο. Ο ειδικός στην Κορνουαλική γλώσσα Όλιβερ Πάντελ υποστηρίζει πως αυτή η θεωρία για την ονομασία είναι πιθανή.

## Ιστορία
Η πόλη, σύμφωνα με αρχαιολογικές ανασκαφές, ιδρύθηκε κατά την περίοδο της Νορμανδικής κατοχής της Αγγλίας. Ένα κάστρο χτίστηκε εκεί από τον Ρίτσαρντ ντε Λούσι, αρχιδικαστή κατά τη διάρκεια της βασιλείας του Ερρίκου Β΄ της Αγγλίας. Το κάστρο δεν υπάρχει σήμερα. Κατά τα πρώτα χρόνια του 14ου αιώνα, το Τρούρο ήταν ένα σημαντικό λιμάνι εξαιτίας της θέσης του και της ακμής του εμπορίου ψαριού. Με το ξέσπασμα της επιδημίας πανώλης κατά τον 14ο αιώνα, η πόλη εγκαταλείφθηκε από τους κατοίκους. Το Τρούρο έφτασε ξανά στην ακμή της κατά τη διάρκεια της Δυναστείας των Τυδώρ. Κατά τη διάρκεια του Αγγλικού Εμφυλίου Πολέμου, οι κάτοικοι του Τρούρο τάχθηκαν ως επί το πλείστον με το πλευρό του βασιλιά, ωστόσο οι υποστηρικτές του βασιλιά ηττήθηκαν από τους Προτεστάντες με ηγέτη τον Όλιβερ Κρόμγουελ, ενώ λίγα χρόνια αργότερα το γειτονικό λιμάνι του Φάλμουθ ανακηρύχθηκε αυτοδιοικούμενη πόλη. Η πόλη έφτασε ξανά στο απόγειό της κατά τον 19ο αιώνα με την ακμή της βιομηχανίας κασσίτερου, ενώ ονομάστηκε «Λονδίνο της Κορνουάλης».  

Ορισμένοι από τους διασημότερους κατοίκους της πόλης εκείνη την εποχή ήταν ο εξερευνητής Ρίτσαρντ Λάντερ, που ανακάλυψε την πηγή του Νίγηρα, ο χημικός Χάμφρι Ντέιβι και ο ηθοποιός Σάμιουελ Φουτ. Το Τρούρο συνδέθηκε στο σιδηροδρομικό δίκτυο κατά τη δεκαετία του 1860, αναβαθμίστηκε σε επισκοπή το 1876, ενώ την επόμενη χρονιά ανακηρύχθηκε πόλη από την Βασίλισσα Βικτωρία. Τέλος, κατά τη διάρκεια του 20ού αιώνα, η βιομηχανία της πόλης παρήκμασε, παρέμεινε ωστόσο εμπορικό κέντρο της Κορνουάλης. 

## Παραπομπές


Κατηγορία:Πόλεις της Αγγλίας
Κατηγορία:Κορνουάλη
Μουσείο Χόρνιμαν

Το **Μουσείο Χόρνιμαν** (αγγλικά: *Horniman Museum*) βρίσκεται στην περιοχή Φόρεστ Χιλ (Forest Hill), οδός Λόντον Ρόουντ αριθ. 100, στο Νότιο Λονδίνο. Εγκαινιάστηκε το 1901, σε σχέδια του Άγγλου αρχιτέκτονα Τσαρλς Χάρισον Τάουνσεντ (Charles Harrison Townsend, 1851 – 1928) σε αρχιτεκτονικό βικτωριανό ρυθμό «Αρτς εντ Κραφτς» (αγγλικά: *Arts and Crafts*). Το υπέροχο μωσαϊκό στην πρόσοψη παρουσιάζει την «Πορεία της Ανθρώπινης Ζωής». 

Το Μουσείο Χόρνιμαν ιδρύθηκε από τον έμπορο τσαγιού και συλλέκτη έργων τέχνης της βικτωριανής εποχής Φρέντερικ Τζων Χόρνιμαν (Frederick John Horniman, 1835 – 1906), για να στεγάσει τα συλλεκτικά αντικείμενα που είχε συγκεντρώσει στα ταξίδια του. Περιέχει τις συλλογές του ιδρυτή του στους τομείς της ανθρωπολογίας, φυσικής ιστορίας και μουσικών οργάνων. Το 1911 προστέθηκε στα δυτικά μια νέα πτέρυγα, για να στεγάσει μια αίθουσα διαλέξεων και τη βιβλιοθήκη, δωρεά του γιου του Έμσλι Χόρνιμαν (Emslie Horniman), που τη σχεδίασε και πάλι ο Τάουνσεντ. Το 1999, το μουσείο διέκοψε τη λειτουργία του, προκειμένου να αναπαλαιωθεί και επαναλειτούργησε στις 14 Ιουνίου 2002. 

Το Μουσείο Χόρνιμαν έχει τρεις κύριες συλλογές -  ανθρωπολογίας, φυσικής ιστορίας και μουσικών οργάνων – με συνολικό αριθμό 350.000 αντικειμένων. Οι συλλογές ανθρωπολογίας διακρίνονται στη συλλογή της εθνογραφίας με 80.000 αντικείμενα και στη συλλογή αρχαιολογίας με 10.000 αντικείμενα. Οι συλλογές της φυσικής ιστορίας αριθμούν 25.000 αντικείμενα, ενώ η συλλογή των μουσικών οργάνων ανέρχεται σε 7.000 κομμάτια. Από τα πιο αξιόλογα εκθέματα του μουσείου είναι τα ταριχευμένα ζώα. Διαθέτει επίσης ένα εντυπωσιακό ενυδρείο και μια έκθεση αφιερωμένη στο τσάι.       

## Παραπομπές


## Πηγές
* «ΛΟΝΔΙΝΟ» (Οδηγοί του Κόσμου), σελ. 246: «Μουσείο Χόρνιμαν», Εκδόσεις Καθημερινή/Dorling Kindersley Ltd (ελληνική έκδοση), Αθήνα, 1998.
* Ιστοσελίδα της αγγλόγλωσσης Βικιπαίδειας, Horniman Museum.
* www.horniman.ac.uk

## Εξωτερικοί σύνδεσμοι
* 

Χορνιμαν